**Zmluva o dobrovoľníckej činnosti**

uzatvorená podľa § 6 zákona č. 406/2011 Z.z. o dobrovoľníctve a o zmene a doplnení niektorých zákonov a v zmysle príslušných ustanovení zákona č. 440/2015 Z.z. Zákon o športe a o zmene a doplnení niektorých zákonov medzi zmluvnými stranami:

1. Meno a priezvisko :

dátum narodenia :

Bydlisko (trvalý pobyt) :

ČOP:

(ďalej len „dobrovoľník“)

a

1. Názov organizácie:

so sídlom:

IČO:

Zastúpený:

(ďalej len „prijímateľ dobrovoľníckej činnosti“)

**Čl. I Predmet zmluvy**

Predmetom zmluvy je úprava vzájomných práv a povinností zmluvných strán, ktorých podstatou je záväzok dobrovoľníka v čase uvedenom v článku III ods. 2 vykonávať v prospech prijímateľa dobrovoľníckej činnosti bezodplatne dobrovoľnícku činnosť špecifikovanú v článku II a záväzok prijímateľa dobrovoľníckej činnosti vytvoriť dobrovoľníkovi vhodné podmienky k činnosti dobrovoľníka.

**Čl. II Dobrovoľnícka činnosť**

1. Na základe tejto zmluvy sa dobrovoľník zaväzuje pre prijímateľa dobrovoľníckej činnosti, ktorým je športová organizácia v zmysle § 8 zákona 440/2015 Z.z. Zákon o športe a o zmene a doplnení niektorých zákonov) vykonávať bez nároku na odmenu jednu z uvedených dobrovoľníckych činností „časomerač“ a to pri organizovaní športového podujatia organizovaného alebo spoluorganizovaného prijímateľom dobrovoľníckej činnosti podľa jeho pokynov.
2. Dobrovoľník v rámci vykonávania dobrovoľníckej činnosti na podujatiach uvedených v odseku 1 vykonáva:
   1. činnosti a výkony súvisiace s regulárnym priebehom športového podujatia v rámci Pravidiel kanoistiky na divokých vodách,
   2. činnosti, ktorými ho poverí hlavný rozhodca prípadne zástupca hlavného rozhodcu,
   3. v plnej miere zodpovedá za zverenú časomeračskú techniku určenú na komplexné meranie na športovom podujatí,
   4. zabezpečuje prevoz časomeračskej techniky na miesto konania športového podujatia a späť na miesto jej trvalého uloženia.
   5. zabezpečuje zapojenie, fungovanie a obsluhu časomeračskej techniky počas celej doby trvania športového podujatia a po dobu nevyhnutnú na jej montáž a demontáž pred a po športovom podujatí,
   6. spolupracuje s video technikmi,
   7. pripravuje štartové a výsledkové listiny,
   8. komunikovať a spolupracovať s organizátorom/riaditeľom športového podujatia,
   9. kontrolovať dodržiavanie Pravidiel a Smerníc Slovenskej kanoistiky,
   10. všetky činnosti vykonáva v súlade so zásadami fair play a zároveň dbá na ich dodržiavaní.

**Čl. III Miesto a trvanie dobrovoľníckej činnosti**

Miestom výkonu dobrovoľníckej činnosti je: ..............................................

Zmluvné strany sa dohodli na dobe vykonávania dobrovoľníckej činnosti od .................do...................

Dobrovoľník vykonáva dobrovoľnícku činnosť v rozsahu minimálne .........hodín a rozsah je závislý od druhu vykonávanej dobrovoľníckej činnosti, charakteru a dĺžky trvania športového podujatia, a to ..................................................................................v dňoch .....................................v dňoch bezprostredne predchádzajúcich a nasledujúcich po tomto športovom podujatí.

Dobrovoľníkovi prináleží za vykonanú dobrovoľnícku činnosť náhrada za stratu času vo výške ....................... Euro.

**Čl. IV Práva a povinnosti zmluvných strán**

1. Počas dobrovoľníckej činnosti  je dobrovoľník povinný:
   1. vykonávať dobrovoľnícku činnosť osobne, podľa svojich schopností, zručností a vedomostí, bez nároku na odmenu,
   2. zúčastniť sa na porade pred športovým podujatím, ktoré zabezpečí prijímateľ dobrovoľníckej činnosti,
   3. aktívne vykonávať úlohy v rámci dohodnutej dobrovoľníckej činnosti, podľa pokynov prijímateľa dobrovoľníckej činnosti alebo ním určenej osoby, prípadné vlastné aktivity a činnosti pred ich realizáciou odsúhlasiť s prijímateľom dobrovoľníckej činnosti,
2. Prijímateľ dobrovoľníckej činnosti je povinný vytvoriť dobrovoľníkovi podmienky na riadny výkon dobrovoľníckej činnosti. Prijímateľ dobrovoľníckej činnosti poskytne dobrovoľníkovi na výkon dobrovoľníckej činnosti pomôcky alebo predmety nevyhnutné pre jeho výkon. Pokiaľ to charakter pomôcok a predmetov poskytnutých podľa odseku 2 umožňuje, je dobrovoľník povinný vrátiť poskytnuté pomôcky a predmety v deň skončenia výkonu dobrovoľníckej činnosti v stave zodpovedajúcom bežnému opotrebeniu.
3. Prijímateľ dobrovoľníckej činnosti sa zaväzuje poskytnúť dobrovoľníkovi občerstvenie v dňoch, kedy počet hodín dobrovoľníckej činnosti presiahne 8 hodín.
4. Prijímateľ dobrovoľníckej činnosti sa zaväzuje uhradiť dobrovoľníkovi náhradu za stratu času (ak ide o dobrovoľníka zapísaného v informačnom systéme športu) za každú hodinu vykonávania dobrovoľníckej činnosti v športe vo výške max. .................Eura za hodinu.
5. Prijímateľ dobrovoľníckej činnosti sa zaväzuje uhradiť dobrovoľníkovi cestovné z miesta bydliska do miesta výkonu dobrovoľníckej činnosti a späť.
6. Prijímateľ dobrovoľníckej činnosti je povinný vydať písomné potvrdenie o trvaní, rozsahu a obsahu dobrovoľníckej činnosti dobrovoľníka a písomné hodnotenie dobrovoľníckej činnosti, ak o to dobrovoľník požiada. Podkladom pre vydanie potvrdenia o dobrovoľníckej činnosti je výkaz o dobrovoľníckej činnosti.
7. Dobrovoľník podpisom tejto zmluvy prehlasuje, že bol poučený o rizikách spojených s výkonom dobrovoľníckej činnosti, ako aj o povinnostiach a opatreniach nevyhnutných na zaistenie bezpečnosti a ochrany zdravia pri výkone dobrovoľníckej činnosti.

**Čl. V Záverečné ustanovenia**

1. Zmluva nadobúda platnosť a účinnosť dňom podpísania oboma zmluvnými stranami.
2. Práva a povinnosti touto zmluvou neupravené sa riadia príslušnými ustanoveniami zákona č. 406/2011 Z. z. o dobrovoľníctve a zákona č. 440/2015 Z.z. o športe a o zmene a doplnení niektorých zákonov a ostatných všeobecne záväzných právnych predpisov.
3. Táto zmluva je vyhotovená vo dvoch rovnopisoch. Obe zmluvné strany obdržia jeden rovnopis zmluvy.
4. Zmluvné strany vyhlasujú, že si zmluvu prečítali, jej obsahu porozumeli, že zodpovedá ich skutočnej, slobodnej a vážnej vôli a na dôkaz toho ju podpisujú.

V Žiline dňa ..........................

…………………………………..…. ….…………………………..………...

Dobrovoľník Prijímateľ dobrovoľníckej činnosti

**Výkaz dobrovoľníckej činnosti**

Meno a priezvisko:...............................................................................................................................

Podujatie/miesto výkonu dobrovoľníckej činnosti:.............................................................................

Dátum dobrovoľníckej činnosti: .........................................................................................................

Časový harmonogram dobrovoľníckej činnosti:

|  |  |  |
| --- | --- | --- |
| Dátum | Od - do | Náplň práce |
|  |  | ZoDČ čl.II ods.2 |
|  |  | ZoDČ čl.II ods.2 |
|  |  | ZoDČ čl.II ods.2 |
|  |  | ZoDČ čl.II ods.2 |
|  |  | ZoDČ čl.II ods.2 |
|  |  | ZoDČ čl.II ods.2 |
|  |  | ZoDČ čl.II ods.2 |

Vyúčtovanie:

|  |  |  |  |
| --- | --- | --- | --- |
|  |  |  | Spolu |
| Náhrada za stratu času | Hod. | €/1hod. | € |
| Náhrada za cestovné |  |  | € |
| Náhrada stravy |  |  | € |
|  |  | Celkom | € |

Zodpovedná osoba činnosti Prijímateľa: .........................................................................................

Podpis: ............................................................................................................................................

Dátum: ............................................................................................................................................